Source: https://www.podnikajte.sk/dan-z-prijmov/sadzby-dane-z-prijmov-2012-az-2014
Timestamp: 2019-03-19 08:22:27+00:00
Document Index: 398918

Matched Legal Cases: ['§15', '§15', '§ 15', '§15', '§15', '§44', '§51', '§44', '§43', '§44', '§15', '§15', '§44', '§44', '§43', '§52']

Sadzby dane z príjmov v SR v rokoch 2012 – 2014 | Podnikajte.sk
Sadzby dane z príjmov v roku 2012
Zákon č. 595/2003 Z. z. o dani z príjmov účinný pre rok 2012 (§15 Sadzba dane) uvádza, že sadzba dane je 19 % pre fyzické aj právnické osoby.
Sadzby dane z prímov roku 2013
Zákon č. 595/2003 Z. z. o dani z príjmov účinný od 1.1.2013 (§15 Sadzba dane) uvádza, že sadzba dane:
fyzickej osoby je:
19 % z tej časti základu dane, ktorá nepresiahne 176,8-násobok sumy platného životného minima vrátane (v roku 2013 boa táto suma 34 401,74 €),
25 % z tej časti základu dane, ktorá presiahne 176,8-násobok platného životného minima, (príjem nad hranicou 34 401,74 € sa zdaňuje 25 % sadzbou dane)
právnickej osoby je 23 %.
Zákon v roku 2013 však uvádza v § 15a ešte jednu, tzv. osobitnú sadzbu dane z príjmov pre vybraných ústavných činiteľov. Zdaniteľný príjem zo závislej činnosti plynúci prezidentovi Slovenskej republiky, poslancovi Národnej rady Slovenskej republiky, členovi vlády Slovenskej republiky, predsedovi a podpredsedovi Najvyššieho kontrolného úradu Slovenskej republiky vrátane príjmu z prostriedkov sociálneho fondu od zamestnávateľa, ktorý je platiteľom dane a vypláca vybranému ústavnému činiteľovi príjmy podľa osobitného predpisu okrem štandardnej sadzby dane z príjmov, podlieha navyše zdaneniu dodatočnou sadzbou dane vo výške 5 %.
Zákon č. 595/2003 Z. z. o dani z príjmov v z. n. p. s účinnosťou od 1.1.2014 v §15 Sadzba dane uvádza, že sadzba dane:
19 % z tej časti základu dane, ktorá nepresiahne 176,8-násobok sumy platného životného minima vrátane (do 35 022,31€),
právnickej osoby je 22 % (od roku 2014 však bola zavedená minimálna daň z príjmov vo forme daňovej licencie).
Zároveň aj pre rok 2014 ostala zachovaná osobitná sadzba dane z príjmov vo výške 5 % pre vybraných ústavných činiteľov (napr. poslanci NRSR).
Prehľad sadzieb dane z príjmov v rokoch 2012 - 2014
Rok Daňovník Sadzba dane Poznámka
2012 Fyzická osoba 19 %
2013 Fyzická osoba 5 % osobitná sadzba dane pre vybraných ústavných činiteľov (§15a)
9,5 % zabezpečenie dane (§44 ods. 1 – môže uložiť rozhodnutím správca dane)
15 % vyplácanie starých podielov na zisku, ktorý vznikol pred r. 2004 a bol vyplatený v r. 2013 (§51d)
19 % zabezpečenie dane (§44 ods. 2)
19 % zrážková daň (§43 ods. 1)
19 % z časti základu dane, ktorá nepresiahne 176,8-násobok sumy platného životného minima vrátane
25 % z časti základu dane, ktorá presiahne 176,8-násobok platného životného minima
Právnická osoba 9,5 % zabezpečenie dane (§44 ods. 1 – môže uložiť rozhodnutím správca dane)
23 % zo základu dane zníženého o daňovú stratu
2014 Fyzická osoba 5 % osobitná sadzba dane pre vybraných ústavných činiteľov (§15a)
9,5 % osobitná sadzba dane pre vybraných ústavných činiteľov (§15a)
19 % zabezpečenie dane (§44 ods. 2 – daňovník s obmedzenou daň. povinnosťou/ tvoriaceho EHP)
35 % zabezpečenie dane (§44 ods. 2 – daňovník nezmluvného štátu , účinnosť od 1.3.2014)
35 % zrážková daň (§43 ods. 1 – daňovník nezmluvného štátu, účinnosť od 1.3.2014)
22 % zo základu dane zníženého o daňovú stratu
Sadzba dane pri účtovnom období, ktorým je hospodársky rok
Novela zákona o dani z príjmov z roku 2012, ktorá nadobudla účinnosť od 1.1.2013 v §52t ods. 2 upravila, že sadzba dane z príjmov vo výške 23 % bude prvýkrát použitá na zdaňovacie obdobie, ktoré sa začína najskôr 1. januára 2013 s výnimkou uvedenou v odseku 10. Podľa tejto výnimky daňovník, ktorého zdaňovacím obdobím je hospodársky rok, ktorý začal v kalendárnom roku 2012 a ktorý skončí v roku 2013, vypočíta svoju daňovú povinnosť ako súčet:
dane za počet mesiacov od začiatku zdaňovacieho obdobia do 31. decembra 2012 pri použití sadzby dane vo výške 19 % a
dane za počet mesiacov od začiatku kalendárneho roka 2013 do konca zdaňovacieho obdobia pri použití sadzby dane vo výške 23 %.
Znamená to, že daňovník, ktorého zdaňovacím obdobím je hospodársky rok v období rokov 2012 a 2013 (napr. od 1.10.2012 do 30.9.2013), použil za mesiace roku 2012 sadzbu 19 % a za mesiace roku 2013 sadzbu 23 %.
Situácia na prelome rokov 2013 a 2014 je však odlišná. Daňovník – právnická osoba, ktorý má hospodársky rok napríklad od 1.10.2013 do 30.9.2014, použije sadzbu dane 22 % až za zdaňovacie obdobie, ktoré začne po 1.1.2014, teda v uvedenom príklade by to bolo pre zdaňovacie obdobie začínajúce až 1.10.2014.